Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5355

(2) A tízéves átmeneti időszak során a Spanyolország esetében ily módon rögzített árat minden évben az adott gazdasági év elején a közös ár szintjével össze kell hangolni, a következő eljárásoknak megfelelően: – A közösségi vívmányok kiigazításának hatálybalépéséig a spanyolországi árat ezen ár és a közös ár közötti eredeti eltérés egyhuszadával kell évente kiigazítani. Szerkesztői megjegyzés: Az 1987. december 22-i 4007/87/EGK tanácsi rendelet (EK HL L 378. szám, 1987. december 31.) az (1) bekezdésben említett időszakot Spanyolországra vonatkozóan 1988. december 31-ig meghosszabbította. 2004/60/II. szám – A közösségi vívmányok kiigazításának hatálybalépésétől a spanyolországi árat az összehangolás irányában tett egyes lépések előtt alkalmazandó, e tagállambeli ár és a közös ár közötti különbözettel kell korrigálni, amely különbözetet az átmeneti intézkedések alkalmazási időszakának végéig még hátralévő gazdasági évek számával kell elosztani; az e számításból keletkező árat arányosan hozzá kell igazítani a következő gazdasági évre vonatkozó közös ár esetleges változásához.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes